આ રેસ્ટોરન્ટની સૌથી નોંધનીય વિશેષતા એ છે કે, ગ્રાહકોનાં ઓર્ડરથી રસોડાનાં ટેબલ સુધી ટ્રેનનાં જુદા જુદા પાટા લગાડવામાં આવ્યા છે અને તેમાં ટ્રેન મુકવામાં આવી છે અને કિચનથી શેફ દ્વારા તે ટ્રેનમાં ટેબલ ક્રમાંક મુજબ ફૂડ મુકવામાં આવે છે. જે સ્વાદનાં રસિયાઓ અને ખાવાનાં શોખીન ગ્રાહકો માટે આકર્ષણનું કેન્દ્ર બની ગયું છે. આ અંગે કાબુસનાં માલિક કિરીટભાઈ, દેવેન્દ્રભાઈ, સુહાસભાઈ અને આનંદભાઈએ જણાવ્યું હતું કે, “અમે હોટેલ ઇન્ડસ્ટ્રીમાં વધારે કામ કર્યું નથી પરંતુ અમે ઇચ્છતા હતા કે અમે અમદાવાદનાં લોકો ને કાઇંક નવું આપીએ અને તેથી જ અમે આ ટ્રેનની થીમ પર રેસ્ટોરેન્ટની શરૂઆત કરી. આ પ્રકારે નાનકડી ટ્રેન(રેલ્વેગાડી) મારફતે ગ્રાહકોને જમવાનું પીરસતી ગુજરાતની આ પ્રથમ અને ભારત ની બીજી રેસ્ટોરેન્ટ છે. આ રેસ્ટોરેન્ટમાં જમવાની ફુડ આઇટમો અને વાનગીઓની વિવિધતા પણ મળી રહેશે.